
Венгерский язык. Пятьдесят тем для продолжающих. Уровень В1

1. Téma Lakhatás

Annyi különböző szállás létezik. A városokban a legtöbb ember lakásokban él. Ha nagyon gazdagok, akkor megengedhetnek maguknak egy nagy házat a nagyvárosban. De ezek általában nagyon drágák. Kisebb városokban az emberek családi-, iker- vagy néha sorházakban laknak. Ezeket a viktoriánus korban építették munkások számára, de most nagyon népszerűek. És a nagyvárosokban persze vannak sokemeletes házak is. Ezek tíztől húsz emeletig bármilyen magasak lehetnek. Ezek általában azoknak a családoknak készültek, amelyek nem engedhetik meg maguknak, hogy házat vagy lakást vegyenek. Angliában ezek általában nem olyan szépek. Régi épületek. Néhányuk igen koszos. Nagyon nehéz a kisgyerekes családoknak ott élni. A huszadik, vagy a harmincadik emeleten laknak és a liftek gyakran nem működnek. Az ilyen házakkal rengeteg probléma van. A diákok gyakran közösen bérelnek lakást. Aztán, amikor munkát kapnak és megházasodnak, szeretnének egy házat vagy egy lakást venni. Általában huszonöt vagy harminc éves koruk körül gondolnak arra, hogy vegyenek egy lakást vagy egy házat. A legtöbb embernek nincs elég pénze, hogy azonnal tudjon egyet venni, ezért hitelt kell felvenniük egy banktól. Egy ifjú pár egy kis lakást vagy talán egy nagyon pici házat tud csak venni. Ezeket nevezzük első otthonoknak. Néhány év után pedig lehet, hogy úgy döntenek, gyerekeket szeretnének. Akkor el tudják adni a pici házat vagy lakást, és vesznek egy valamivel nagyobbat. Az első otthon valószínűleg egy nappaliból, egy konyhából, egy fürdőből és csak egy hálószobából áll. A házakban általában legalább két háló van. Míg a földszinten valószínűleg a nappali és az étkező vagy egy nagy konyha kap helyet. És az emeleten van a fürdő és egy vagy két hálószoba.


1. Milyen fajta szállásban él a legtöbb ember?
2. Mit engedhetsz meg magadnak, ha gazdag vagy?
3. Olcsóbbak vagy drágábbak a házak a kis városokban?
4. Hol élnek az emberek a városokban?
5. Kiknek építették a sorházakat a Viktoriánus időkben?
6. Csak néhány toronyház van a nagyvárosokban?
7. Általában harminc-negyven emelet magasak?
8. Ugye, Angliában nagyon szépek a toronyházak?
9. Miért nehéz a fiatal, gyerekes családoknak ott élni?
10. A diákok általában megosztják a házakat vagy a lakásokat?
11. Mikor akarnak a fiatalok házat vagy lakást vásárolni?
12. Miért akarnak pénzt kölcsönözni egy bankból?
13. Egy fiatal pár rendszerint nagy lakást vásárol?
14. Mit jelent az „induló lakás”?
15. Hány szobája van egy „induló lakásnak”?
16. Van legalább két hálószobája egy „induló lakásnak”?
17. Mit vásárol egy fiatal pár?
18. Általában hány hálószobája van egy kis háznak?
19. Mi van a ház lenti részében?
20. Mi van a ház fenti részében?


1. Gyakorlat
A városokban sok ember él toronyházakban. Ezek körülbelül tíz és húsz emelet közöttiek. Ezek általában olyan családoknak vannak, akik nem engedhetik meg maguknak, hogy vegyenek egy házat vagy egy normálisabb lakást. Angliában ezek általában nem valami szépek. Öreg épületek. Néhányuk meglehetősen piszkos. Nagyon nehéz a fiatal, kisgyerekes családoknak ott élni. Sok probléma van az ilyen típusú házakkal.


2. Gyakorlat
A fiatal párok kis lakásokat vagy nagyon kicsi házakat vásárolnak. Ezeket Angliában „induló lakásoknak” nevezik. A legtöbb embernek nincsen elég pénze, hogy rögtön vegyen egyet, így pénzt kell kölcsönözniük a banktól. Egy kis kezdeti lakásnak valószínűleg egy nappalija, egy konyhája, egy fürdőszobája és csak egy hálószobája lesz. A házaknak rendszerint legalább két hálószobája van.
2. Téma Bankok

Könnyű bankszámlát nyitni. Sok átlagos bank van. Ezek azok a bankok, amelyeket az emberek a mindennapok során használnak. Nyithatsz egy folyószámlát. Ez egy olyan számla, amit nap, mint nap használsz. Tudsz rá pénzt betenni vagy kivenni róla. Ha nyitni akarsz egyet, akkor egyszerűen elmész a helyi bankba és azt mondod, hogy szeretnél nyitni egy folyószámlát. Fel kell majd mutatnod egy igazolványt és természetesen majd meg kell adnod az állandó lakcímedet. Ha pénzt szeretnél berakni a számládra, akkor egyszerűen kitöltesz egy nagyon rövid formanyomtatványt és befizeted a pénzt. Ha a számládról pénzt szeretnél felvenni, az ugyanez az eljárás. Általában havonta egyszer kapsz kimutatást a banktól. Ez megmutatja, hogy mennyi pénz van a számládon. A legtöbb bank havonta levonja a kezelési költséget. Természetesen az egy komoly helyzet, ha több pénzt költesz, mint amennyi a számládon van. És a bank ilyenkor biztosan megkér téged, hogy amilyen hamar csak lehetséges, fizesd vissza a pénzt. És a bankkamatot fog felszámolni. Azonban, ha pénzre van szükséged, a banktól mindig kérhetsz kölcsön egy bizonyos összeget. Ezt hitelnek hívják. Ezt természetesen hónapról-hónapra kell törlesztened. És kamatot is kell fizetned. És természetesen, ha a vásárláshoz pénzre van szükséged, akkor nem kell feltétlenül a bankba menned. Használhatod a „falon lévő nyílást”. Ez a bankautomata. Egyszerűen csak beütöd a PIN kódodat, megmondod, mennyi pénzt akarsz, és az automata kiadja neked. A másik fajta számla a takarékszámla. Pénzt takarítasz meg vele. Azt hiszem, mindenkinek van hitelkártyája, de a hitelkártyákkal nagyon óvatosan kell bánnod. Szóval, ha mindig észben tartod, hogy a bank célja nem az, hogy segítsen neked, hanem hogy minél több pénzt sajtoljon ki belőled, akkor minden rendben lesz.


1. Könnyű bankszámlát nyitni?
2. Mik az átlagos bankok?
3. Mi a folyószámla?
4. Mit kezdhetsz egy folyószámlával?
5. Mit kell tenned, ha egy folyószámlát akarsz nyitni?
6. Be kell mutatnod egy igazolványt a bankban?
7. Hogy fizethetsz be pénzt a számládra?
8. Hogy vehetsz ki pénzt a számládról?
9. Milyen gyakran kapsz kimutatást a banktól?
10. Ugye, nem kell fizetned a banki szolgáltatásokért?
11. Mi történik, ha több pénzt költesz, mint amennyid van?
12. Mit tehetsz, ha több pénzre van szükséged?
13. Hogy kell visszafizetned a kölcsönt?
14. Mit használhatsz, ha a bevásárláshoz pénzre van szükséged?
15. Hogy hívják a „falon lévő nyílást”?
16. Hogyan szerezhetsz pénzt a bankautomatából?
17. Nagyon kevés embernek van manapság hitelkártyája, ugye?
18. Mindenkinek van hitelkártyája, nemde?
19. Miért kell nagyon óvatosnak lenned a hitelkártyákkal?
20. A bank azért van ott, hogy segítsen, ugye?


1. Gyakorlat
Mindennap használhatod a folyószámládat. Pénzt tehetsz be rá vagy pénzt vehetsz ki róla. Ha pénzt akarsz befizetni a számládra, egyszerűen csak kitöltesz egy nagyon rövid formanyomtatványt és befizeted a pénzt. Ha pénzt akarsz kivenni a számládról, ugyanaz a folyamat. Havonta általában egyszer kapsz egy kivonatot a banktól. Ez megmutatja, mennyi pénzed van a számládon.


2. Gyakorlat
Ha a bevásárláshoz pénzre van szükséged, nem kell bankba menned. Használhatod a „falon lévő nyílást”. Ez a készpénz vagy ATM automata. Egyszerűen csak beteszed a műanyag bankkártyádat, beírod a személyi azonosítószámod, megmondod, mennyi pénzt akarsz, és a gép oda fogja neked adni. Használhatod a bankkártyádat is, hogy termékeket vagy szolgáltatásokat vásárolj.
3. Téma Híresnek lenni

Kik a huszonegyedik század híres emberei? A film- és popsztárok, a politikusok és a sportolók. Érdekes, hogy a legtöbb ember ismer néhány pop- és filmsztárt és sportolót. Azonban kevesebb ember ismeri a politikusokat, az írókat, a költőket és a művészeket. A legtöbb fiatal ismeri Tom Cruise-t, Nicole Kidmant, David Beckhamet és Madonnát, és természetesen még tíz évvel a halála után is Diána hercegnőt. Mi teszi híressé ezeket az embereket? Természetesen az újságok és magazinok, a tévé, a mozi és az internet. Különös, hogy a legtöbb híres ember a szórakoztató iparban van. Sok magazin borítóján láthatod a sztárokat. Rengeteg magazin csak a pop- és filmsztárok életéről szól. Persze a hírnév velejárója a pénz, a gyönyörű élet és a hatalom. Rengeteg pénzt kaphatsz a munkádért. El tudod képzelni, mennyi pénzt kap Tom Cruise csak egy filmforgatásért? De mi a helyzet az ehhez társuló problémákkal? Híresnek lenni azt is jelenti, hogy nincs magánéleted. Ha vásárolni vagy étterembe mész, mindenki felismer. És persze mindig ott van a paparazzi. Ők a híres emberek fotósai. Mindig követnek, és a házad előtt várnak, csak azért, hogy lefényképezhessenek. Ha híres vagy, nem tudod, hogy ki az igazi barátod és ki nem. A világ egyik leghíresebb embere talán Diana hercegnő volt. De az élete során rengeteg újság és ember bírálta. Nem élhetett normális életet. És nincs jobb sztori az újságok vagy magazinok számára, mint egy híres emberről szóló botrány. A botrányok adják el az újságokat és a magazinokat. Szóval, ha legközelebb arról álmodozol, hogy híres legyél, csak jusson eszedbe az a rengeteg gond, amivel ez jár!


1. Kik a híres emberek a huszonegyedik században?
2. A legtöbb ember nem ismeri a popsztárokat és
filmsztárokat, ugye?
3. Sok ember ismeri a politikusokat és az írókat?
4. Mely híres emberek ismertek az egész világon?
5. Mi teszi ezeket az embereket híressé?
6. A híres emberek többsége banki ügyletekkel
foglalkozik, ugye?
7. Hol láthatsz gyakran sztárokat?
8. Miről szeret írni a sok magazin?
9. Mit jelent az, ha valaki híres?
10. Sok pénzt kapnak a híres emberek?
11. Miféle problémáik vannak a híres embereknek?
12. Hogy hívják azokat a fényképészeket, akik a híres embereket
követik?
13. Mi történik, amikor egy híres ember bevásárolni megy?
14. Miért nem tud egy híres ember az étteremben nyugodtan enni?
15. A híres emberek különbséget tudnak tenni egy igaz barát és
egy ellenség között?
16. Ki az egyik leghíresebb ember a világon?
17. Sok újság kritizálta Diana-t élete során?
18. Normális életet tudott élni Diana?
19. Miért szereti a sajtó a híres személyekkel kapcsolatos
botrányokat?
20. Mire kéne emlékezned, amikor arról álmodozol, hogy híres légy?


1. Gyakorlat
A legtöbb híres ember a szórakoztató iparban van. Ezek a popsztárok, a filmsztárok és a műsorvezetők. Sok magazin borítóján láthatsz olyan sztárokat, akik a szórakoztató iparban dolgoznak. Az újságok, a magazinok és az Internet is számot ad a híres emberek életéről. A híres emberek sok pénzt kapnak a munkájukért. Híresnek lenni gazdagságot, csodálatos életstílust és hatalmat jelent.


2. Gyakorlat
Híres személynek lenni azt jelenti, hogy nincs magánéleted. Ha bevásárolni mész vagy egy étterembe, mindenki tudja, hogy ki vagy. Sok fényképész van, akik körülötted nyüzsögnek. A legbosszantóbbak a paparazzik. Állandóan a házad körül várakoznak arra, hogy fényképet készítsenek, és aztán eladhassák egy újságnak. És nincs jobb sztori a szenzációhajhász sajtónak, mint egy híres személyről szóló botrány!

4. Téma A legjobb és a legrosszabb tanárok

Igen könnyű rájönni, hogy kik a legjobb, és kik a legrosszabb tanárok. Úgy vélem, hogy a legtöbb tanár jó. Se nem rosszak, se nem kitűnőek. De jók, és jó órákat tartanak. És a legjobb tanárok mindig nagyon szigorúak. Azonban nagyon érdekessé teszik az óráikat. Keményen kell náluk dolgoznod, és nem fogadják el az összecsapott házi feladatot. Sok mindent belesűrítenek az órákba. Úgy beszélnek velünk, mint az intelligens felnőttekkel. Elvárják tőlünk, hogy megértsük, amit magyaráznak, hogy gyorsan dolgozzunk, hogy kérdezzünk, és hogy önállóan gondolkodjunk. Úgy gondolom, hogy a többi tanár, aki jó, de nem kitűnő, egy picit túl engedékeny. Beadhatsz összecsapott házi feladatot és nem tanulsz semmit. A történelem tanárunk egy igazán jó tanár. Mindannyiunkat rávesz, hogy részt vegyünk a vitában és beszélgessünk. Ez igazán remek. Olvasnod kell, megpróbálsz gondolkodni és elemezni. Szóval ez érdekes. És ugyanez a helyzet az angol irodalomórákkal. Elemezzük a szereplők jellemét, a szerzőt és a stílust. Ez is nagyon érdekes. És a legrosszabb tanárunk. Hittant tanít. A vallásról beszél és a Bibliáról, úgy, mintha az egy tündérmese volna. És nem tud fegyelmet tartani. Borzalmas dolgokat művelünk az osztálytermében. Azt hiszem, rossz szakmát választott. Nem tudja érdekessé tenni az órákat. Azt feltételezem, hogy a legjobb tanároknak erős jelleme van, és igazán érdekli őket a tantárgyuk. Az anyukám minden tanárra emlékszik. Ez olyasvalami, amit sosem felejtesz el igazán. Jelenleg a matektanárnőnket tartom a legrosszabb tanáromnak. Ez nem azért van, mert ő egy rossz tanár. Ez azért van, mert én nem vagyok jó matematikából. Szóval úgy vélem, hogy ő egy jó tanár, csak nem nekem.



1. Könnyű vagy nehéz kitalálni, hogy kik a legjobb tanárok?

2. A legtöbb tanár jó vagy rossz?

3. Nagyon szigorúak néha a legjobb tanárok?

4. Hogy dolgozol, ha a tanárod szigorú?

5. Hogy beszélnek a legjobb tanárok a diákjaikhoz?

6. Mit várnak el a kiváló tanárok a diákjaiktól?

7. Milyen házi feladatot várnak el?

8. Milyen tanárok fogadják el az alacsony minőségű házi feladatot?

9. Júlia történelemtanára jó vagy rossz tanár?

10. Mire veszi rá Júlia történelemtanára a diákjait?

11. Mit csinál Júlia az angol irodalomórákon?

12. Ki Júlia legrosszabb tanára?

13. Hogy mesél a tanár a diákoknak a Bibliáról?

14. Miért gondolja Júlia, hogy a tanár rossz szakmát választott?

15. Milyen jellemzőkkel rendelkeznek a legjobb tanárok?

16. Mi érdekli igazán a legjobb tanárokat?

17. Mit nem tud elfelejteni Júlia anyukája?

18. Júlia egyik legjobb tanára a matektanára?

19. Júlia jó vagy rossz matekból?

20. Milyen tanár ő valójában?



1. Gyakorlat

A legjobb tanárok mindig nagyon szigorúak, de az órájukat igazán érdekessé teszik. Te keményen dolgozol, és ők nem fogadnak el semmilyen silány minőségű házi feladatot. Sokat tesznek az órákért. Úgy beszélnek hozzánk, mint intelligens felnőttekhez. Elvárják, hogy megértsük, amit magyaráznak, és hogy gyorsan dolgozzunk. A legjobb tanároknak erős jellemük van, és igazán érdekli őket a tantárgyuk.



2. Gyakorlat

A többi tanár, akik jók, de nem ragyogóak, egy kissé túl lezserek. Nem szigorúak és nincs erős jelleműk. Beadhatsz szegényes házi feladatot és nem is kell tanulnod. Megpróbálják az óráikat érdekessé tenni, de nem tudnak fegyelmet tartani, és a diákjaik nem figyelnek, és néha szörnyű dolgokat művelnek az osztályteremben.

5. Téma Születésnapok és névnapok

Igazából, Britanniában nincsenek névnapjaink. Szóval mi csak a születésnapokat ünnepeljük. Természetesen ezek nagy események a gyerekek számára. Általában a szülők vesznek egy nagy és több kisebb ajándékot a gyerekeiknek. És persze a többi családtag és az iskolai barátok is adnak ajándékot a gyerekeknek. Rendszerint a szülők rendezik a születésnapi bulit. És a gyerekek általában a koradélutáni órákban érkeznek meg. Mindig van egy születésnapi torta gyertyákkal. És a születésnaposnak el kell fújnia az összes gyertyát, és közben kívánnia kell valamit. A szülők játékokat szerveznek. Egy születésnapi buli tíz, tizenöt vagy húsz gyermeknek nem egyszerű. A tinédzserek egy másik probléma a szülőknek. A tinédzserek diszkót szeretnének. Sört és zenét szeretnének, és azt, hogy a szülők ne legyenek otthon. Egy tinédzser számára az egyik legfontosabb születésnap a tizennyolcadik. Ez az az életkor, amikor a szülők megpróbálnak valami nagy és fontos ajándékot adni, például vezetési leckéket. Néhány gazdag szülő autót ad a 18 éves gyermekének. És a következő fontos születésnap a huszonegyedik. Úgy gondolom, hogy a születésnap olyan, mint egy családi ünnep. Ilyenkor a család összejön egy családi vacsorára. Néha a barátok vagy a család meglepetés-születésnapi bulit rendez. Hazajön az ünnepelt. És akkor mindenki előugrik a sötétből és azt mondja: ”Meglepetés, boldog születésnapot!” Úgy gondolom, ez nagyon klassz. Ez velem is előfordult egyszer. És egy fantasztikus esténk volt. Azt hiszem, az volt életem egyik legjobb születésnapja. Az igazat megvallva, kedvelem a különleges, meglepő szülinapokat, mint amilyen a meglepetés-bulik, vagy a meglepetésajándékok, mint egy repülés egy hőlégballonban. Az egy igazán nagy ajándék!



1. A britek általában nem ünneplik a névnapot?

2. Mit ünnepelnek?

3. Kik azok közülük, akik leginkább kedvelik a születésnapokat?

4. Rendszerint milyen ajándékokat vásárolnak a szülők?

5. Általában ki más ad még ajándékot a születésnapos

gyereknek?

6. Mit szerveznek gyakran a szülők?

7. Milyen a gyerek születésnapi partija?

8. Miért olyan fontos egy születésnapi torta?

9. Mit kell csinálnia a születésnapos gyereknek?

10. Miért probléma a szülők számára egy tinédzser születésnapi

partija?

11. Milyen egy tipikus tinédzser születésnapi partija?

12. Melyik az egyik legfontosabb születésnap?

13. Milyen ajándékokat próbálnak meg adni a szülők erre

az alkalomra?

14. Mi a jómódú szülők tipikus ajándéka?

15. Mikor van a következő fontos születésnap?

16. Miért mondjuk, hogy a születésnap olyan, mint

egy családi ünnep?

17. Milyen egy meglepetésparti?

18. Volt-e valaha Júliának meglepetéspartija?

19. Hogyan tetszett neki a meglepetéspartija?

20. Mi más tehet még igazán különlegessé egy születésnapot?



1.Gyakorlat

A születésnapok nagy események a gyerekek számára. Általában a szülők vesznek a gyerekeknek egy nagy ajándékot és különböző más kis ajándékokat. A család összes többi tagja és az iskolai barátok is adnak ajándékot a gyereknek. A szülők általában szülinapi partit szerveznek. Mindig van egy gyertyákkal díszített szülinapi torta. A születésnapos gyereknek el kell fújnia az összes gyertyát és kívánnia valamit. És a szülők általában játékokat szerveznek.



2. Gyakorlat

A születésnap olyan, mint egy családi ünnep. A család összejön az esti étkezésre. Néha a barátok vagy a család meglepetés születésnapi partit szervez. A személy hazajön, és hirtelen mindenki előugrik a sötétből és azt mondja, “Meglepetés! Boldog szülinapot!” Júlia kedveli a különleges, meglepetéses szülinapokat, szereti a meglepetéspartikat vagy a meglepetésajándékokat, mint például a hőlégballonos repülést, amely egy fantasztikus meglepetés.

6. Téma Pénzkölcsönzés

Pénzt kölcsönözni nehéz dolog. Feltételezem attól függ, hogy a banktól vagy a barátaidtól kölcsönzöl, és hogy mennyi pénzt akarsz kölcsönvenni. Van egy jó barátom, és mi gyakran kérünk egymástól kölcsön, de csak kis összegeket és mindig csak egy-két napra, vagy egy hétre. És tudom, hogy bízhatok benne, és ő is bízhat bennem. Mindketten olyan hamar visszafizetjük, amilyen hamar csak lehetséges, és ez így jól működik. A múlt héten a bankba mentem, hogy pénzt vegyek fel. A bank be volt zárva. Valami szünetféle volt. Épp nem volt semmi pénzem sem. Szerencsére fel tudtam hívni a barátomat, hogy megkérdezzem: ”Van valamennyi pénzed, mert a bank be van zárva?” Adott kölcsön valamennyi pénzt, amit pár napon belül visszaadtam neki. De általában úgy gondolom, nem jó dolog a barátoktól kölcsönkérni. Ha nem tudod időre visszafizetni, vagy bármi probléma merül fel, az tönkreteheti a barátságot. Lehet, hogy egy barát nem fogja visszakérni tőled a pénzt, és akkor egy rossz érzés van köztetek. Ez a rokonokra is igaz. Mindannyian kérünk kölcsön kisebb összegeket a testvéreinktől. De nagyobb összeget kölcsönkérni egy rokontól valószínűleg nem jó ötlet. Mivel, ha probléma van, és nem fizeted vissza a rokonnak a pénzt, nagy gondjaid lehetnek a családban. Ha az embereknek pénzre van szükségük nyaraláshoz, ház, lakás vagy autóvásárláshoz, akkor a legtöbb ember a bankhoz fordul, és hitelt vesz fel. Azonban többet kell visszafizetned, mint amennyit kölcsönöztél. Tehát ez a pénzkölcsönzésnek egy drágább fajtája. De így nincs kockázat, hogy elvesznek a barátaid vagy, hogy problémák lesznek a családban. A legtöbb ember élete legnagyobb hitelét azért veszi fel, hogy lakást vagy házat vegyen. Ez nagy felelősség és általában ezt a pénzt több min tíz vagy akár húsz éven keresztül kell visszafizetniük.



1. Könnyű dolognak tűnik a pénzkölcsönzés?

2. Júlia kitől kér kölcsön pénz gyakran?

3. Mennyit kér kölcsön a jóbarátjától?

4. Mit próbálnak meg állandóan csinálni?

5. Miért nem kapott Júlia pénzt a banktól az előző héten?

6. Miért volt zárva a bank?

7. Miért volt Júlia bajban?

8. Kit hívott fel?

9. A barátja szívesen adott kölcsön pénzt Júliának, ugye?

10. Mikor fizette vissza?

11. Mit gondol Júlia a barátoktól való pénzkölcsönzésről?

12. Hogy teheti tönkre a barátságot a kölcsönkérés?

13. Mi történhet, ha a barátod nem kéri vissza a pénzét?

14. Kitől kérünk pénzt gyakran?

15. Miért tennéd jobban, ha nem kérnél kölcsön egy rokonodtól

nagy összeget?

16. Mit tesz a legtöbb ember, ha pénzre van szüksége?

17. Mennyit kell visszafizetned?

18. Mi szól a bankból való kölcsönzés mellett, és mi ellene?

19. A legtöbb ember mire veszi fel a legnagyobb kölcsönt?

20. Rendszerint mennyi idő alatt kell visszafizetniük?



1. Gyakorlat

Nem igazán jó ötlet pénzt kölcsönkérni a barátoktól. Mert ha nem tudod visszafizetni időben, tönkreteheti a barátságot. Talán a barát nem fogja visszakérni tőled a pénzt, és akkor rossz érzés lesz köztetek. Ez a rokonokra is vonatkozik. Mindnyájan kérünk tőlük kisebb összegeket, de egy rokontól nem jó ötlet sok pénzt kölcsönkérni. Ha nem fizeted vissza a pénzt, nagy családi problémáid lehetnek.



2. Gyakorlat

Ha az embereknek a nyaraláshoz pénzre van szükségük vagy ahhoz, hogy egy autót vagy egy lakást vegyenek, a bankba mennek és kölcsönt vesznek fel. Azonban többet kell visszafizetned, mint amennyit kölcsönvettél. Így ez a pénzkölcsönzésnek egy drága módja. Viszont nem kockáztatod, hogy elveszítsd a barátaidat vagy, hogy családi problémáid legyenek. A legtöbb ember élete legnagyobb összegű kölcsönét ház- vagy lakásvásárlásra veszi fel. Ez egy nagy felelősség és a pénzt általában több mint tíz vagy húsz év alatt kell visszafizetniük.


7. Téma Reggeli, ebéd

A nap első étkezése természetesen a reggeli. Néha nem reggelizem. Csak megiszok egy csésze kávét és utána megyek dolgozni. Azonban ez nem túl egészséges. A legtöbb ember, főleg, ha gyermekeik is vannak, próbál jól reggelizni. Talán a legelterjedtebb reggeli Angliában a kukoricapehely hideg tejjel, egy csésze teával vagy kávé és lekváros pirítós. Más emberek szeretnek reggelire tojást enni. A tojást sokféle módon lehet elkészíteni. A tojás azért nagyon népszerű reggeli, mert gyorsan el lehet készíteni. Azonban a hagyományos angol reggelit az emberek általában csak szombaton és vasárnap fogyasztják. Nagyon nagy adag és egészségtelen. Általában szalonnából, tojásból, sült kolbászból, sült paradicsomból és még pirítós kenyérből áll. Ez nagyon nehéz étel és nagyon egészségtelen. De az emberek hétvégenként szeretnek hagyományosan reggelizni. Talán az ebéd többé már nem olyan fontos étkezés. Valószínűleg a szülők a munkahelyeiken, míg a gyerekek az iskolában vannak. De talán, amikor a gyerekek kisebbek és még otthon vannak, akkor az anyukájuk készít nekik valami egyszerű ebédet. Esetleg levest, tésztafélét vagy salátát. A halrudacskákat nagyon egyszerű megsütni. Oh, és munkában sokaknak az ebéd általában valami szendvics. Angliában sok gyorséttermi és szendvicsbolt van, ahol kész szendvicseket tudsz vásárolni. Néhányuk nagyon jó. Sokféle különböző töltelékük van, csirke majonézzel, tonhal majonézzel vagy sonkás-sajtos. Rengeteg különböző szendvicsféle van. Szendvicsek készülnek barna, fehér és a legkülönbözőbb kenyérfajtákból. Hozzájuthatsz műanyag tálban mindenféle elvihető leveshez.



1. Melyik a nap első étkezése?

2. Mije van gyakran Júliának reggeli helyett?

3. Miért nem jó ötlet reggelire egy csésze kávé?

4. Általában kik próbálnak meg jól bereggelizni?

5. Mi a leginkább megszokott reggeli Angliában?

6. Mi nagyon népszerű reggeli még?

7. Hogyan főzhetsz tojásokat?

8. Miért olyan jó választás a tojás reggelire?

9. Mikor fogyasztanak az emberek hagyományos angol reggelit?

10. Milyen az?

11. Mit esznek az emberek hagyományos angol reggeliként?

12. Miért nem fontos étkezés többé az ebéd?

13. Kinek fontos még mindig az ebéd?

14. Az anyukák általában mit készítenek ebédre?

15. Milyen az emberek ebédje a munkában?

16. Hol kaphatsz kész szendvicseket?

17. Milyenek az előre elkészített szendvicsek?

18. Milyen töltelékük lehet?

19. Általában milyen kenyeret használnak a szendvicsekhez?

20. Mi más lehet még a munkahelyi ebéd?



1. Gyakorlat

A nap első étkezése a reggeli. A legtöbb ember megpróbál jól bereggelizni. Talán a legmegszokottabb angol reggeli valami gabonaféle hideg tejjel, egy csésze tea vagy kávé és egy lekváros pirítós. Szombatonként és vásár-naponként az emberek általában hagyományos angol reggelit fogyasztanak. Ez általában szalonna, tojás, rostonsült kolbász, sült paradicsom, és még pirítós kenyér. Ez nagyon nehéz étel és egészségtelen.



2. Gyakorlat

Talán az ebéd többé már nem olyan fontos étkezés, mert az anyuka és apuka dolgozik, és a gyerekek iskolában vannak. De, amikor a gyerekek még otthon vannak, az anyuka egyszerű ebédet készít nekik. Talán levest, tésztát vagy salátát. A munkahelyi ebéd általában valami szendvicsféle. Angliában sok elvihető ételeket árusító bolt van, ahol elkészített szendvicseket vásárolhatsz. Némelyikük nagyon jó.

8. Téma A tengernél

Nagy-Britannia egy sziget. A britek szeretnek elmenni nyaralni a tengerpartra a hétvégére, vagy egy-egy napra. Sétálhatsz a tengerparton vagy mászhatsz sziklákat. A kövek alatt találhatsz kis halakat vagy akár kis rákokat is. A legfantasztikusabb dolog a tenger illata, a tengeri levegőé. Tiszta, üdítő és sós. Nyáron az emberek szeretnek napfürdőzni. Egy törölközőre fekszenek a parton vagy nyugágyra ülnek. Néha az emberek pikniket tartanak, szendvicseket esznek, sört, limonádét vagy coca kólát isznak. A gyerekek nagyon szeretnek úszni és homokvárakat építeni. De a Nagy-Britannia körüli tengerek nagyon hidegek. Az nem olyan, mint a meleg Földközi-tengerben fürdeni. Ráadásul nagyon veszélyes is lehet. A hullámok nagyon nagyok és erősek lehetnek. De, amikor a hullámok nagyok, és a szél erősen fúj, akkor az emberek szeretnek szörfözni, windszörfözni vagy vitorlázni. A gyerekek szeretnek homokvárat építeni és labdázni. Természetesen télen az emberek nem fürdenek a tengerben. Általában túl hideg és nagyon veszélyes. A hullámok nagyon nagyok és nagyon erősek. Azonban csodálatos a meleg kabátot felvenni hosszú sétákra indulva a kutyával a tengerpart mentén. Igazán izgalmas. Az ég szürke a felhőktől, és a tenger is szürke. Felettünk sirályok szállnak és rikoltoznak. A legjobb dolog egy ilyen hosszú séta után, találni egy kis kávézót, inni egy csésze forró teát, és bámulni a tengert. Imádom a kis halászhajókat figyelni. Ahogy már mondtam, a Nagy-Britannia körüli tengerek általában hidegek és veszélyesek, de nagyon gyönyörűek. Amikor először utaztam a Földközi-tengerhez, nem hittem el, hogy milyen nyugodt, kék és meleg a víz. A víz alatt úszol és látod a halakat. De én jobban szeretem a vad tengert Nagy-Britannia körül, különösképp télen.



1. Hol szeretik tölteni az angolok a szünidejüket?

2. Hol sétálhatsz a tengerparton?

3. Mit találhatsz a sziklák alatt?

4. Mi a legcsodálatosabb dolog a tengerparton?

5. Milyen a tengeri levegő?

6. Mit szeretnek nyáron csinálni az emberek?

7. Milyen egy tipikus piknik a tengerparton?

8. Mit szeretnek csinálni a gyerekek?

9. Milyen a tenger Britannia körül?

10. Mi teszi ezt olyan különbözővé a Földközi-tengertől?

11. Mit szeretnek csinálni az emberek, amikor nagyok a hullámok?

12. Miért nem úsznak télen az emberek?

13. Miért csodálatos még télen is egy tengerparton töltött nap?

14. Milyen a téli tenger?

15. Mi a legjobb dolog egy hosszú téli séta után?

16. Mit szeret figyelni Júlia?

17. Júlia nem találja nagyon szépnek a Britannia körüli

tengert, ugye?

18. Miért volt Júlia lenyűgözve, amikor először ment

a Földközi-tengerhez?

19. Mit láthatsz a víz alatt?

20. Melyik tengert szereti inkább Júlia?



1. Gyakorlat

Britannia egy sziget. Így az angolok szeretik meglátogatni a tengerpartot a szünidejükben vagy hétvégenként. Sétálhatsz a tengerparton, sziklát mászhatsz; kis halakat vagy még kisebb tengeri rákokat találhatsz a sziklák alatt. A legcsodálatosabb dolog a tengeri levegő illata. Friss, sós és tiszta. Nyáron az emberek szeretnek napozni. Néha az emberek piknikeznek. És a gyerekek imádnak úszni, és homokvárat építeni a homokban.



2. Gyakorlat

Britannia körül a tenger nagyon hideg. Így télen az emberek nem úsznak a tengerben, miután rendszerint túl hideg és nagyon veszélyes. A hullámok nagyon nagyok és erősek. De az csodálatos, ha felveszel pár meleg holmit, fogod a kutyádat és a part mentén egy hosszú sétát tesztek. A tenger szürke és sirályok repkednek és visítanak feletted. A legjobb dolog egy ilyen hosszú séta után, ha találsz egy kis kávézót, megiszol egy csésze forró teát és nézed a tengert.

9. Téma Kempingezés és lakókocsizás

A kempingezés egy nagyszerű szórakozás, főleg fiataloknak. Olcsóbb, mint szállodába menni és sokkal izgalmasabb. De sok mindenre szükséged van. Szükséged van egy jó sátorra. A következő dolog valami puha és meleg, amire le lehet feküdni. És szükséged van egy meleg hálózsákra. Nem vidám dolog hideg, kemény földön aludni. Szükséged van még kempingsütőre, lábasokkal és fém tányérokkal. És ne felejtsd el a konzervnyitót. És természetesen szükséged van egy nagyon nagy hátizsákra, hogy minden holmid cipelni tudd. Ha van egy autód, természetesen abba is bepakolhatod az összes holmidat. Sok fiatalnak nincs kocsija. Minden holmijukat a hátizsákjaikban kell cipelniük. A legtöbben a kijelölt kempingekben táboroznak. Ezek általában nagyok és tiszták. Itt vannak zuhanyzók, mosogatásra alkalmas helyek és mosógépek. Van egy étterem és általában pár kis bolt. Ezekben friss ételt, kenyeret, vizet, bort és sört tudsz vásárolni. Nagyon szórakoztató korán reggel kikecmeregni a sátradból, és kávét vagy teát főzve megnézni a napfelkeltét. A kemping nagyszerű módja annak, hogy új és érdekes barátokkal találkozz. Néhány kempingnek teniszpályái és úszómedencéi is vannak. Igazi szabadságérzet van. És persze fantasztikus, hogy egész nap a szabadlevegőn vagyunk. Nagyon szeretek a tengernél táborozni, mert imádom a strandot és az úszást. De persze néhány ember a hegyekben, az erdőkben vagy a nemzeti parkokban szeret táborozni. A lakókocsizás is egy izgalmas módja a szabadságtöltésnek. Sokkal kényelmesebb a táborozásnál. Néhány lakókocsi kicsi és egyszerű. Más újabb lakókocsik viszont nagyon tágasak. Bent általában van egy picike konyha csapvízzel, egy tusoló és egy vécé. És persze a legtöbb lakókocsiban van egy picike hűtő.



1. Miért nagyszerű szórakozás a kempingezés?

2. Mi az első dolog, amire a kempingezéshez szükséged van?

3. Mivel kell rendelkezned a kényelmes alváshoz?

4. Milyen főzőfelszerelésre van szükséged a kempingezéshez?

5. A kempinges turista számára mi az, ami elengedhetetlen?

6. Miért van szükséged nagy hátizsákra?

7. Hogy teheti az autó a kempingezést még kényelmesebbé?

8. Mit kell tennie a legtöbb fiatalnak a kempingezés alatt?

9. Hol kempingezik a legtöbb ember?

10. Milyenek a kempingek?

11. Milyen felszereléseket találhatsz a kempingben?

12. Mit vásárolhatsz egy tipikus kempinges üzletben?

13. Miért olyan mulatságos korán felkelni a kempingezés során?

14. Kivel találkozhatsz a kempingben?

15. Mi a legjobb dolog a kempingekben?

16. Hol szeret Júlia kempingezni?

17. Mi a többi népszerű kempinges célállomás?

18. Mi különbözteti meg a lakókocsizást a kempingezéstől?

19. Milyenek a lakókocsik?

20. Mije van a legtöbb lakókocsinak?



1. Gyakorlat

A kempingezés nagyszerű móka különösen a fiatalok számára, mert olcsóbb, mintha hotelben szállnánk meg és izgalmasabb. De sok dologra van szükséged. Szükséged van egy jó sátorra és egy meleg hálózsákra. Szükséged van még kemping gáztűzhelyre, edényekkel és fémtányérokkal, és egy konzervnyitóval. Természetesen szükséged van egy nagyon nagy hátizsákra, hogy az összes holmidat cipelhesd. De ha van autód, akkor természetesen beteheted az összes holmidat a kocsiba.



2. Gyakorlat

A legtöbb ember kempingben táborozik. Ezek általában nagyok és tiszták. Vannak zuhanyzók és olyan helyek, ahol elmoshatod a konyhaedényeidet és vannak mosógépek. Étterem is van, és rendszerint egy vagy két kisbolt is. A kempingekben komoly lehetőség van arra, hogy új és érdekes barátokkal találkozhass. Némelyik kempingnek vannak teniszpályái és uszodái. A szabadság valódi érzése van ott. És természetesen nagyszerű egész nap a szabad levegőn lenni.


10. Téma Mozik

Nemrég vettem magamnak egy videót, hogy otthon filmeket nézzek. De otthon tényleg nem kapod meg azt az érzést, amikor a moziban vagy. Amikor moziba mész senkisem fog hívni a film alatt. Senki sem fog kopogtatni az ajtón. Szóval száz százalékig tudsz a filmre koncentrálni. Van egy hatalmas kivetítő, és minden olyan nagynak néz ki rajta. És persze nagy a hangerő. Otthon nem szoktam túl hangosan se zenét hallgatni, se tévét vagy filmet nézni. De a moziban minden nagy és hangos. Így aztán a film és a történet tényleg körülölel. Manapság a legtöbb városban Multiplex mozik vannak. Ez egy olyan mozifajta, ahol egyszerre kettő, három, négy, vagy akár hat különböző filmet is vetítenek ugyanabban a hatalmas moziban. És hagyományosan az emberek vagy pattogatott kukoricát vesznek a filmre vagy valamit inni. Az igazat megvallva, én nem szeretem annyira a Multiplexeket. Nem tudom, miért. Úgy vélem, hogy túl nagyok és személytelenek. A kicsi, régies mozikat szeretem. Azok ugyan kevésbé kényelmesek. És néha a filmek minősége sem olyan jó. De van valami kicsit személyesebb ezekben a mozikban. A nézőtér kicsi és csendes. Ezt szeretem. Igazán szeretem a művészfilmes-mozikat. Csak független filmeket vetítenek. Általában érdekesek. Néhányuk fantasztikus. Egyáltalán nem szeretem az akciófilmeket. Abszolút utálom őket. Nincs történetvezetés. És az egész csak a lövöldözésről és a gyilkolásról szól. És tényleg mind hülyék, és hangosak. Kedvelem a jó vígjátékokat, de feketehumorral fűszerezve. És furfangosnak kell lennie. És az emberi kapcsolatokról szóló érdekes pszichológiai filmeket is szeretem. És néha csak úgy kikapcsolódásként egy jó thriller vagy horror.



1. Mit vásárolt Júlia nem is olyan rég?

2. Miben különbözik az otthoni filmnézés?

3. Mi nem történhet meg veled sosem, ha moziba mész?

4. Mire koncentrálsz, amikor moziban vagy?

5. Miért van az összes mozinak nagy képernyője?

6. Mi jellemző a moziban a hangra?

7. Mi vesz körül a moziban?

8. Milyen mozi van manapság a legtöbb városban?

9. Milyen a multiplex mozi?

10. Mit vásárol a legtöbb ember a film előtt?

11. Mit gondol Júlia a multiplex mozikról?

12. Júlia milyen mozit szeret?

13. Milyen hátrányai vannak a kis moziknak?

14. Miért szereti őket Júlia?

15. Miért kedveli jobban a művész filmházakat?

16. Milyen filmeket utál Júlia?

17. Miért nem kedveli az akciófilmeket?

18. Milyen vígjátékokat szeret nézni?

19. Mi mást nézne még szívesen?

20. Mit nézne Júlia csak a móka kedvéért?



1. Gyakorlat

Nem igazán jutsz ugyanahhoz az érzéshez, ha otthon nézel filmet, mintha moziban lennél. Először is, amikor moziba mész, senki sem fog felhívni a film alatt vagy kopogtatni az ajtón. Így száz százalékig a filmre koncentrálhatsz. És még nagy képernyő is van, és minden olyan nagynak látszik rajta. És természetesen hangos. A moziban minden nagy és hangos. Így a film és a történet mintegy körülvesz téged.



2. Gyakorlat

A legtöbb városnak és nagyvárosnak manapság van multiplex mozija. Ez olyanfajta mozi, ahol kettő, három, négy vagy akár hat különböző film van ugyanabban a hatalmas moziban. Hagyományosan a legtöbb ember a filmhez pattogatott kukoricát vagy valami innivalót vesz. A kis ódivatú mozik kevésbé kényelmesek. És néha a filmminőség sem annyira jó. De van valami kicsit személyhez szólóbb ezekben a mozikban.

11. Téma Osztálytársak

Harmadéves vagyok a középiskolában. Körülbelül huszonnyolc gyerek van az osztályban. Szóval nem túl nagy. Nem túl kicsi, de nem túl nagy. Elég jól kijövök a többiekkel az osztályomban. Ez egy koedukált iskola, de az osztályban a lányok a lányokkal, a fiúk meg a fiúkkal tartanak össze. Szerencsére a legjobb barátom ugyanabba az osztályba jár mint én. Ez nagyszerű. Rengeteg dolgot csinálunk együtt a tanítás után, és néha hétvégenként. Nagyon rendes. Bármit elmondhatunk egymásnak, és nagyon jól kijövünk. Elég okos az osztályban, de nagyon huncut és néha elég vad. Szóval nagyon szeretem. Azt kell mondanom, hogy jól kijövünk egymással. Sok különböző figura jár az osztályba. Ez teszi az osztályban az életünket érdekessé. Mint az ikrek: Jacqueline és Josephine. Nagyon szórakoztatóak, rengeteg barátjuk van és vad a társadalmi életük. Mindig nagyon tréfásak. És akkor még Angela is ide jár, aki, ó Istenem, olyan gyönyörű! Igazából ő is nagyon kedves. Tudod, mi egyenruhát viselünk az iskolában, de ő még az egyenruhában is fantasztikusan néz ki, akárcsak egy modell. Én egyáltalán nem nézek ki csinosan. Még a tornaórai játék vagy tenisz után is mindig csodaszép. Nem tudom, hogy hogyan csinálja, de tényleg nagyon szép. Picit halk, de nagyon kedves. És akkor van afféle osztályvezető is. Igazából nem túl csinos, vagy bármi ilyesmi. De a vezetői pozícióba helyezi magát. Nagyon hatalmaskodó, és azt hiszi magáról, hogy csodálatos. És egy kicsit gúnyos is. Nem nagyon szeretem. Mindannyian kijövünk egymással többé-kevésbé. Tudod, néhányukkal nem szívesen járnék el esténként vagy hétvégenként, de egyébként jól kijövünk egymással.



1. Mit csinál Júlia?

2. Hányan vannak Júlia osztályában?

3. Júliának milyen a viszonya a legtöbb osztálytársával?

4. Milyen iskolába jár?

5. A lányok és a fiúk megosztják egymással az érdeklődésüket?

6. Melyik osztályba jár Júlia legjobb barátja?

7. Ez miért igazán kedves számukra?

8. Milyen Júlia legjobb barátja?

9. Kinek mesélheti el Júlia az összes titkát?

10. Júlia osztálytársai közül nem mindenki ugyanolyan típus, ugye?

11. Mi teszi az osztályéletet igazán érdekessé?

12. Milyenek az ikrek?

13. Hogy néz ki Angela?

14. Milyen Angela?

15. Mit kell az összes tanulónak viselnie?

16. Miért meglepő, hogy Angela mindig nagyszerűen néz ki?

17. Milyen az osztály hangadója?

18. Hogyan lett belőle vezető?

19. Mit gondol róla Júlia?

20. Júliának nincs semmilyen problémája az osztálytársaival, ugye?



1. Gyakorlat

Júlia harmadéves középiskolás. Körülbelül huszonnyolcan vannak az osztályban. Így ez nem túl kicsi, de nem is túl nagy. Júlia nagyon jól kijön a többiekkel az osztályban. Ez egy vegyes iskola, de az osztályában a legtöbb lány összetart, és a legtöbb fiú csoportot alkot. Szerencsére Júlia legjobb barátnője ugyanabba az osztályba jár. Így sok dolgot csinálnak együtt az iskola után és néha hétvégenként.



2. Gyakorlat

Sok különféle személy van Júlia osztályában. Ez érdekessé teszi az osztályéletet. Például ott vannak az ikertestvérek Jacqueline és Josephine. Ők nagyon mókásak és vad közösségi életet élnek. És aztán ott van Angela, aki olyan gyönyörű. És aztán van az osztály vezetője típus. Júlia nem igen jár el mindenkivel az osztályból esténként, vagy a hétvégénként, de mégis jól kijönnek.

12. Téma Megfázások és influenza

Január van. Nem fáztam meg és nem vagyok influenzás. Szóval úgy gondolom, nagyon szerencsés vagyok. Azt hiszem, többször fáztam meg, amikor Angliában éltem. Ott mindig olyan szeles, nyirkos és hűvös a tél. Tiszta vizes leszel, amíg tömegközlekedéssel beérsz a munkahelyedre. Aztán beérsz az irodádba és egész nap ott kell ülnöd a vizes ruhában. Amikor megfázom, hideget aztán meleget érzek. Elkezdek tüsszögni. És magas lesz a testhőmérsékletem. Aztán elkezd folyni az orrom. Ötpercenként ki kell fújnom az orromat, és ezt nagyon utálom. Ilyenkor nem tudsz az orrodon keresztül levegőt venni. Ez nagyon kellemetlen, és semmit sem tudsz vele kezdeni. Bevehetsz vitaminokat, ehetsz sok friss gyümölcsöt vagy ihatsz sok meleg teát. De nem hiszem, hogy bármi használ. Nem igazán. És ha csúnyán köhögsz, kaphatsz néhány köhögés elleni gyógyszert. De a legtöbb ember nem megy orvoshoz. Az orvos nem igazán tud ezzel mit kezdeni. Szerintem a legjobb dolog, folytatni a normális életedet. Én ilyenkor mindig megpróbálok sok friss levegőt szívni, és hosszú sétákra menni. Nem szeretek otthon, ágyban maradni. Nem vagyok túl gyakran influenzás. Négy-öt évvel ezelőtt voltam először influenzás. Nem volt energiám. Nem akartam kikelni az ágyból. Nem akartam enni. Nem akartan inni. Úgy éreztem itt a vég. Ágyban akartam maradni és aludni. El se tudtam képzelni, hogy mi bajom. Az igazi influenza borzasztó. És ezzel kapcsolatban semmit sem tudsz tenni. Van néhány gyógyszer és forró citromos ital. Ezek egy picit segítenek. De minden, amit tehetsz az az, hogy ágyban maradsz és alszol, amíg el nem múlik. Ha a férfiak influenzásak, mindig azt gondolják, hogy haldokolnak. Azt gondolják, hogy mindenkinek mindent meg kell tenni értük, és különleges ételeket kell nekik készíteni. De a nők egyszerűen csak várnak, amíg jobban nem lesznek.



1. Milyen hónap van most?

2. Hogy érzi magát Júlia?

3. Mikor volt nagyon gyakran beteg?

4. Angliában milyen télen az időjárás?

5. Miért lehet rossz az angliai időjárás az egészségedre?

6. Mit érez Júlia, amikor megfázik?

7. Mit kezd el csinálni?

8. Milyen más tünetei vannak a megfázásnak?

9. Miért utálja Júlia, amikor folyik az orra?

10. Mit tehetsz, hogy segíts magadon?

11. Mit vehetsz be, amikor meg vagy fázva?

12. Mit gondol Júlia az összes ilyen orvosságról?

13. Miért nem megy a legtöbb ember orvoshoz?

14. Mit csinál Júlia, amikor beteg?

15. Miért nem marad ágyban?

16. Mikor volt Júlia először influenzás?

17. Hogy érezte magát?

18. Mit gondol Júlia az influenza elleni gyógyszerekről?

19. Hogy reagálnak a férfiak, ha elkapják az influenzát?

20. Mit csinálnak a nők, amikor betegek?



1. Gyakorlat

Amikor megfázol fázol, és aztán meleged van. Elkezdesz tüsszögni is és aztán belázasodsz. Aztán elkezd folyni az orrod. Így ki kell fújnod az orrod minden öt percben, mert nem kapsz rajta keresztül levegőt. Ez igazán kényelmetlen, és nincs semmi, amit ezzel tehetnél. Bár szedhetsz vitaminokat, ehetsz sok friss gyümölcsöt és ihatsz rengeteg forró teát, de nem igazán működnek.

